— 2. darījuma veids (tiešā piegāde saņēmējai NCB bez pagaidu uzglabāšanas): jaunu banknošu tieša piegāde no spiestuves saņēmējai NCB, kura nav arī atbildīgā NCB. Banknotes saņēmējai NCB piegādā tieši no spiestuves, kuru to ražošanai apstiprinājusi atbildīgā NCB, bez banknošu pagaidu uzglabāšanas atbildīgajā NCB. Kopīgai euro banknošu ražošanai (konsorcijam) konsorcija vadītāju var iecelt par atbildīgo NCB attiecībā uz visu ražošanas apjomu,

Jebkura starpība starp NCB emitēto un NHTO iestāžu apgrozībā laisto banknošu kopsavilkuma skaitu no vienas puses un NCB un NHTO iestāžu atpakaļ nodoto banknošu kopsavilkuma skaitu no otras puses.

Banknotes, kuras NCB saņēmusi no jebkuras citas NCB vai kuras NCB iekšēji pārvietojusi no NCB pašas turētajiem AK uz ESK vai otrādi.

Šie dati ietver iepriekšējā perioda neapstrādāto banknošu krājumus (2.6. datu postenis) + no apgrozības izņemtās un atpakaļ nodotās banknotes (3.4. datu postenis) + banknotes, kuras NHTO iestādes nodevušas NCB (3.5. datu postenis), + banknotes, kuras ECI bankas nodevušas NCB (3.6. datu postenis), + no citām NCB saņemtās neapstrādātās banknotes (4.3. datu posteņa apakšgrupa) – citām NCB nodotās neapstrādātās banknotes (4.2. datu posteņa apakšgrupa) – pašreizējā pārskata perioda neapstrādāto banknošu krājumi (2.6. datu postenis).

Banknotes, kuras izņemtas no apgrozības un nodotas atpakaļ NCB neatkarīgi no tā, vai šo banknošu vērtība tiek ieskaitīta klienta kontā vai ne. Šajā datu postenī neietver banknotes, kuras NCB nodod NHTO iestādes (3.5. datu postenis) vai ECI bankas (3.6. datu postenis).

Jaunas un derīgas banknotes, kuras no NCB saņēmušas trešās personas, neatkarīgi no tā, vai šo banknošu vērtība tiek atskaitīta no klienta konta vai ne. Šajā datu postenī neietver NHTO iestādēm (3.2. datu postenis) un ECI bankām (3.3. datu postenis) nodotās banknotes.

Banknotes, kuras NCB piegādājusi ECI bankai (vai naudas pārvadājumu sabiedrībai, kas darbojas ECI bankas vārdā) un kas pārskata perioda beigās vēl ir ceļā uz ECI bankas telpām, un jebkuras banknotes, kuras NCB jāsaņem no ECI bankas (vai no naudas pārvadājumu sabiedrības, kas darbojas ECI bankas vārdā) un kuras pārskata perioda beigās vēl ir ceļā, t. i., vairs nav ECI bankas telpās, bet vēl nav sasniegušas NCB telpas.

Derīgās banknotes, kuras pārvestas no NCB vai izņemtas no apgrozības un nodotas atpakaļ un kuras ECI bankas atzinušas par derīgām saskaņā ar Lēmumu ECB/2010/14, ECI banku turējumā.

Derīgās banknotes, kuras pārvestas no NCB vai izņemtas no apgrozības un nodotas atpakaļ un kuras NHTO iestādes atzinušas par derīgām saskaņā ar Lēmumu ECB/2010/14, NHTO iestāžu turējumā.

Banknotes, kuras: i) ražotas saskaņā ar atsevišķu ECB tiesību aktu par banknošu ražošanu; ii) piegādātas NCB AK vai ESK un ir NCB turējumā; un iii) reģistrētas NCB skaidrās naudas pārvaldības sistēmā (9) . Banknotes, kuras nodotas NHTO iestādēm un ECI bankām vai ir to turējumā, t. sk. iznīcinātās banknotes (1.2. un 1.3. datu postenis), paliek daļa no NCB izgatavotajām banknotēm.

Kumulatīvie dati ir dati, kas apkopoti par visiem pārskata periodiem no pirmās piegādes no spiestuves, t. sk. tie, kuri notiek pirms jaunas sērijas, varianta vai nominālvērtības ieviešanas un kuri beidzas attiecīgā pārskata perioda beigās.

NCB apgrozības un kolekcijas monētu krājumi, kuri apmaksāti juridiskajam emitentam (emitentiem) neatkarīgi no to oficiālā maksāšanas līdzekļa statusa. Tie ietver krājumus, kuri apmaksāti NCB dalībvalsts juridiskajam emitentam, un krājumus, kuri saņemti no citas iesaistītās dalībvalsts saskaņā ar nominālvērtību (saņemtās monētas tiek apmaksātas piegādātājas dalībvalsts juridiskajam emitentam, bet kļūst par daļu no saņēmējas NCB apmaksātajiem krājumiem).

Apgrozības monētas, kuras iemaksātas NCB vai dalībvalsts monētu emisijas iestādēm vai to vārdā trešajām personām un kuras nav apstrādātas, neatkarīgi no tā, vai monētas: i) nav izgatavotas vai apmaksātas juridiskajam emitentam; ii) izgatavotas, bet nav apmaksātas juridiskajam emitentam; vai iii) izgatavotas vai apmaksātas juridiskajam emitentam.

Apgrozības monētas, kuras ir NCB vai dalībvalsts monētu emisijas iestāžu turējumā vai to vārdā trešo personu turējumā un kuras pēc šķirošanas procesa atzītas par nederīgām apgrozībai, neatkarīgi no tā, vai monētas: i) nav izgatavotas vai apmaksātas juridiskajam emitentam; ii) izgatavotas, bet nav apmaksātas juridiskajam emitentam; vai iii) izgatavotas vai apmaksātas juridiskajam emitentam.

Derīgas apgrozības monētas, kuras ir NCB vai dalībvalsts monētu emisijas iestāžu turējumā vai to vārdā trešo personu turējumā, neatkarīgi no tā, vai monētas: i) nav izgatavotas vai apmaksātas juridiskajam emitentam; ii) izgatavotas, bet nav apmaksātas juridiskajam emitentam; vai iii) izgatavotas vai apmaksātas juridiskajam emitentam. Ja NCB vai dalībvalsts monētu emisijas iestādes, vai trešās personas to vārdā neveic euro monētu šķirošanu, jebkuras saņemtās monētas var tikt iekļautas šajā datu postenī.

Jaunas apgrozības monētas, kuras ir NCB vai dalībvalsts monētu emisijas iestāžu turējumā vai to vārdā trešo personu turējumā, neatkarīgi no tā, vai monētas: i) nav izgatavotas vai apmaksātas juridiskajam emitentam; ii) izgatavotas, bet nav apmaksātas juridiskajam emitentam; vai iii) izgatavotas vai apmaksātas juridiskajam emitentam.

Kumulatīvie dati ir dati, kas apkopoti par visiem pārskata periodiem no pirmās piegādes no spiestuves un kas beidzas ar attiecīgā pārskata perioda beigām.

1.3., 5.3. un 6.1. datu postenī datus sniedz par vērtību ar diviem cipariem aiz komata neatkarīgi no tā, vai skaitļi ir pozitīvi vai negatīvi. Pārējos datu posteņos datus sniedz par skaitu kā veselus skaitļus neatkarīgi no tā, vai tie ir pozitīvi vai negatīvi.

Skaidrās naudas izmaksu bankomāti (COM) ir bankomāti, kuros pirms euro banknošu izmaksas klientiem tiek pārbaudīts to autentiskums un derīgums. Skaidrās naudas izmaksu bankomātos tiek izmantotas euro banknotes, kuras tajos ievieto skaidrās naudas apstrādes iestādes vai kuras tiek ievietotas no citām automatizētām sistēmām (piemēram, tirdzniecības automātiem).

Kombinētie skaidrās naudas iemaksu bankomāti (CCM) ļauj klientiem, izmantojot bankas karti vai citus līdzekļus, noguldīt euro banknotes savos bankas kontos, kā arī debetēt no tiem euro banknotes. Skaidrās naudas iemaksu bankomātos tiek pārbaudīts euro banknošu autentiskums un nodrošināta konta turētāja datu izsekojamība; derīguma pārbaudes nav obligātas. Naudas izņemšanai no kombinētajiem skaidrās naudas iemaksu bankomātiem netiek izmantotas euro banknotes, ko citi klienti tajās noguldījuši iepriekšējos darījumos, bet tikai atsevišķi tajos ievietotas euro banknotes.

Banknošu apstrādes iekārtas (CRM) ļauj klientiem, izmantojot bankas karti vai citus līdzekļus, noguldīt euro banknotes savos bankas kontos, kā arī debetēt no tiem euro banknotes. Banknošu apstrādes iekārtās tiek pārbaudīts euro banknošu autentiskums un derīgums, kā arī nodrošināta konta turētāja datu izsekojamība. Naudas izņemšanai no banknošu apstrādes iekārtām var tikt izmantotas derīgas īstās euro banknotes, ko citi klienti tajās noguldījuši iepriekšējos darījumos.

Banknošu apstrādes iekārtas (CRM) ļauj klientiem, izmantojot bankas karti vai citus līdzekļus, noguldīt euro banknotes savos bankas kontos, kā arī debetēt no tiem euro banknotes. Banknošu apstrādes iekārtās tiek pārbaudīts euro banknošu autentiskums un derīgums, kā arī nodrošināta konta turētāja datu izsekojamība. Naudas izņemšanai no banknošu apstrādes iekārtām var tikt izmantotas derīgas īstās euro banknotes, ko citi klienti tajās noguldījuši iepriekšējos darījumos.

Informācija par: i) NHTO shēmu esamību iesaistītajās dalībvalstīs; ii) dažādām monētu emisijas iestādēm, kas darbojas iesaistītajās dalībvalstīs; iii) NCB un topošo Eurosistēmas NCB statusu attiecībā uz CIS 2 datu sniegšanas apjomu ECB; iv) to, vai NCB saņem automātiskus paziņojumus par datu notikumiem; v) to, vai NCB saņem regulārus automātiskus CIS 2 datu sūtījumus no visām NCB un topošajām NCB; un vi) piegādi veicošās NCB identitātes datiem ar CIS 2 saistīto datu vajadzībām.

CIS 2 vāc datus par krājumiem (2.1.–2.4. datu postenis) neatkarīgi no tā, vai tie ir vai nav apmaksāti juridiskajam emitentam (emitentiem). Visu monētu emisijas iestāžu kopējiem krājumiem, kas ir to fiziskā turējumā iesaistītajā dalībvalstī, jābūt lielākiem vai vienādiem ar krājumiem, kas apmaksāti šīs dalībvalsts juridiskajam emitentam vai citu iesaistīto dalībvalstu juridiskajiem emitentiem.

Šīs pamatnostādnes mērķiem visas banknotes, kas no apgrozības nodotas atpakaļ ECI bankām, tiek iekļautas 2.14. datu postenī (neapstrādāto banknošu krājumi ECI banku turējumā) līdz to apstrādei.

Šīs pamatnostādnes mērķiem visas banknotes, kas no apgrozības nodotas atpakaļ NHTO iestādēm, tiek iekļautas 2.10. datu postenī (neapstrādāto banknošu krājumi NHTO iestāžu turējumā) līdz to apstrādei.

Sērija/variants-i, nominālvērtība-j, ziņotāja NCB-k, kur (“kvalitāte” = jaunas vai derīgas UN “krājumi, no kuriem tiek piegādāts” = AK) VAI (“kvalitāte” = jaunas UN “krājumi, no kuriem tiek piegādāts” = produkcija, UN “krājumi, uz kuriem tiek piegādāts” =AK)

Terminu skaidrojums

Terminu skaidrojumā definēti šīs pamatnostādnes pielikumos izmantotie tehniskie termini.

“Apgādes krājumi – AK” (logistical stocks – LS) ir visu jauno un derīgo banknošu krājumi, kas nav ESK, ko tur NCB un šīs pamatnostādnes izpratnē arī NHTO iestādes un ECI bankas.

“Apgrozības monētas” (circulation coins) ir apgrozības monētas, kas definētas Padomes Regulas (ES) Nr. 729/2014 ( (19)) 2. pantā.

“Banknošu nacionālais neto emisijas apjoms” (national net issuance of banknotes) ir euro banknošu apjoms, ko emitējusi un laidusi apgrozībā atsevišķa NCB kādā konkrētā brīdī (piemēram, pārskata perioda beigās), t. sk. visas euro banknotes, ko apgrozībā laidušas visas šīs valsts NHTO iestādes un visas ECI bankas, ko pārrauga minētā NCB. Banknošu pārvedumi uz citām NCB vai topošajām Eurosistēmas NCB netiek ietverti. Banknošu nacionālo neto emisijas apjomu var aprēķināt, izmantojot i) krājumu metodi, kurā lietoti tikai krājumu dati, kas attiecas uz konkrētu brīdi; vai ii) plūsmas metodi, kurā apkopoti plūsmu dati, sākot ar banknošu ieviešanas dienu līdz konkrētam brīdim (t. i., pārskata perioda beigām).

“Banknošu sērija” (banknote series) ir vairāku nominālvērtību euro banknotes, kas definētas kā sērija Eiropas Centrālās bankas Lēmumā ECB/2013/10 ( (20)) vai jaunākā ECB tiesību aktā. Pirmajā euro banknošu sērijā, kas tika laista apgrozībā 2002. gada 1. janvārī, ietilpst šādas nominālvērtības: EUR 5, EUR 10, EUR 20, EUR 50, EUR 100, EUR 200 un EUR 500. Euro banknotes, kam pārskatītas tehniskās specifikācijas vai pārstrādāts dizains (piemēram, dažādu ECB prezidentu paraksti), veido jaunu banknošu sēriju tikai tad, ja tas norādīts Lēmumā ECB/2013/10 vai jaunākā ECB tiesību aktā.

“Banknošu turēšanas pasūtījuma (notes-held-to-order) shēma vai līdzīga shēma”nor jeb “NHTO shēma” ir shēma, ko veido atsevišķi līgumi starp NCB un dažām kredītiestādēm (NHTO iestādēm) NCB iesaistītajā dalībvalstī, saskaņā ar kuriem NCB: i) piegādā NHTO iestādēm euro banknotes, kuras tās glabā ārpus NCB telpām laišanai apgrozībā; un ii) tieši kreditē vai debetē NHTO iestāžu vai kredītiestāžu, kas ir NHTO iestāžu klienti, kontus nacionālajā centrālajā bankā (NCB) atbilstoši euro banknošu apjomam, ko NHTO iestādes vai to klienti novieto vai izņem no glabāšanas telpām, paziņojot par to NCB. Banknotes, ko NCB nodevušas NHTO iestādēm, veido daļu no NCB saražotajām banknotēm (1.1. datu postenis). Banknotes, ko glabāšanā tur NHTO iestādes, nav daļa no NCB nacionālā euro banknošu neto emisijas apjoma.

“Banknotes apgrozībā” (banknotes in circulation) ir visas euro banknotes, ko emitējusi Eurosistēma un ko apgrozībā laidušas NCB kādā noteiktā laikā, un kas šīs pamatnostādnes izpratnē ietver arī banknotes, ko apgrozībā laidušas NHTO iestādes un ECI bankas. To apjoms ir vienāds ar euro banknošu nacionālo neto emisiju kopapjomu. Jāatzīmē, ka jēdzienu “banknotes apgrozībā” neattiecina uz valsts līmeni, jo nav iespējams noteikt, vai vienā iesaistītajā dalībvalstī apgrozībā laistās banknotes atrodas šajā dalībvalstī vai arī tās nav no apgrozības nodotas atpakaļ kādas citas dalībvalsts NCB, NHTO iestādē vai ECI bankā.

“Banknotes variants” (banknote variant) banknošu sērijas robežās ir apakšsērija, ko veido vienas vai vairāku nominālvērtību euro banknotes ar uzlabotiem pretviltošanas elementiem un/vai pārstrādātu dizainu.

“Derīgas banknotes” (fit banknotes) ir i) euro banknotes, kas nodotas atpakaļ NCB un ir derīgas apgrozībai saskaņā ar atsevišķu ECB tiesību aktu par banknošu apstrādi, ko veic NCB; vai ii) euro banknotes, kas nodotas atpakaļ kredītiestādēm, t. sk. NHTO iestādēm un ECI bankām, un kas ir derīgas apgrozībai saskaņā ar minimālajiem šķirošanas standartiem, kuri noteikti Lēmumā ECB/2010/14.

“Eurosistēmas stratēģiskie krājumi – ESK” (Eurosystem Strategic Stock – ESS) ir jaunu un derīgu euro banknošu krājums, kas tiek glabāts noteiktās NCB, lai nodrošinātu pieprasījumu pēc euro banknotēm, ja to nevar nodrošināt apgādes krājumi ( (21)).

“Izgatavotās monētas” (created coins) ir euro apgrozības monētas, kuras: i) naudas kaltuvēs ražotas ar attiecīgu nacionālo pusi; ii) piegādātas iesaistītās dalībvalsts monētu emisijas iestādēm un iii) reģistrētas šādu monētu emisijas iestāžu skaidrās naudas pārvaldības sistēmās. Tas mutatis mutandis attiecas uz euro kolekcijas monētām.

“Jaunas banknotes” (new banknotes) ir euro banknotes, ko NCB, NHTO iestādes vai ECI bankas vēl nav laidušas apgrozībā vai arī kas vēl nav priekšpiegādātas topošajām Eurosistēmas NCB.

“Kases centrs” (cash centre) ir centralizēta droša vieta, kur apstrādā euro banknotes un/vai euro apgrozības monētas pēc to transportēšanas no dažādām vietām.

“Kolekcijas monētas” (collector coins) ir kolekcijas monētas, kas definētas Eiropas Parlamenta un Padomes regulas (ES) Nr. 651/2012 ( (22)) 1. pantā.

“Monētas apgrozībā” (coins in circulation) ir euro apgrozības monētu apkopotā nacionālā neto emisija (1.1. datu postenis). Jāatzīmē, ka jēdzienu “monētas apgrozībā” neattiecina uz valsts līmeni, jo nav iespējams noteikt, vai iesaistītajā dalībvalstī apgrozībā laistās monētas atrodas šajā dalībvalstī vai arī tās nav no apgrozības nodotas atpakaļ citu dalībvalstu monētu emisijas iestādēs. Euro kolekcijas monētas netiek iekļautas šajā kategorijā, jo tās ir likumīgs maksāšanas līdzeklis tikai emisijas dalībvalstī.

“Monētu sērija” (coin series) ir vairāku nominālvērtību euro monētas, kas definētas kā sērija Regulas (ES) Nr. 729/2014 1. pantā vai jaunākā Savienības tiesību aktā. Pirmajā euro monētu sērijā, kas tika laista apgrozībā 2002. gada 1. janvārī, ietilpst šādas nominālvērtības: EUR 0,01, EUR 0,02, EUR 0,05, EUR 0,10, EUR 0,20, EUR 0,50, EUR 1 un EUR 2. Euro monētas, kam pārskatītas tehniskās specifikācijas vai pārstrādāts dizains (piemēram, pārmaiņas Eiropas kartē monētas kopīgajā pusē), veido jaunu monētu sēriju tikai tad, ja tas noteikts Regulas (ES) Nr. 729/2014 grozījumos vai jaunākā Savienības tiesību aktā.

“Nacionālais bruto emisijas apjoms” (national gross issuance) attiecībā uz euro monētām ir euro apgrozības monētas vai euro kolekcijas monētas, ko iesaistītajā dalībvalstī emitējis likumīgais euro monētu emitents (t. i., monētas, kuru nominālvērtība pārskaitīta likumīgajam emitentam), neatkarīgi no tā, vai šīs monētas tur NCB, topošā Eurosistēmas NCB, monētu emisijas trešā persona vai sabiedrība.

Apgrozības monētu nacionālais bruto emisijas apjoms = apgrozības monētu nacionālais neto emisijas apjoms (1.1. datu postenis) + apmaksātie apgrozības monētu krājumi, ko tur monētu emisijas iestādes (5.1. datu postenis), + apgrozības monētu pārvedumi kopš to ieviešanas (4.1. kumulatīvais datu postenis) – saņemtās apgrozības monētas kopš to ieviešanas (4.2. kumulatīvais datu postenis).

Kolekcijas monētu nacionālais bruto emisijas apjoms = kolekcijas monētu nacionālais neto emisijas apjoms (vērtība) (1.3. datu postenis) + kolekcijas monētu, ko tur monētu emisijas iestādes, vērtība (5.3. datu postenis).

“Neapstrādātas banknotes” (unprocessed banknotes) ir i) euro banknotes, kuras nodotas atpakaļ NCB, bet kuru autentiskums un derīgums nav pārbaudīts saskaņā ar atsevišķu ECB tiesību aktu par banknošu apstrādi, ko veic NCB; vai ii) euro banknotes, kuras nodotas atpakaļ kredītiestādēm, t. sk. NHTO iestādēm un ECI bankām, bet kuru autentiskums un derīgums nav pārbaudīts saskaņā ar Lēmumu ECB/2010/14.

“Nederīgas banknotes” (unfit banknotes) ir i) euro banknotes, kas nodotas atpakaļ NCB, bet nav derīgas apgrozībai saskaņā ar atsevišķu ECB tiesību aktu par banknošu apstrādi, ko veic NCB; vai ii) euro banknotes, kas nodotas atpakaļ kredītiestādēm, t. sk. NHTO iestādēm un ECI bankām, bet kas nav derīgas apgrozībai saskaņā ar minimālajiem šķirošanas standartiem, kuri noteikti Lēmumā ECB/2010/14

“Nominālvērtība” (denomination) ir uz euro banknotes vai monētas norādītā vērtība, kas banknotēm noteikta Lēmumā ECB/2013/10 vai jaunākā ECB tiesību aktā, bet monētām – Regulā (ES) Nr. 729/2014 vai jaunākā Savienības tiesību aktā.

“Paplašinātās glabāšanas programma” (extended custodial inventory programme) jeb “ECI programma” ir programma, kuru veido līgumi starp ECB, NCB un atsevišķām kredītiestādēm (ECI bankām) un saskaņā ar kuru NCB i) apgādā ECI bankas ar euro banknotēm, kuras tās glabā ārpus Eiropas ar mērķi laist apgrozībā; un ii) ieskaita ECI bankām līdzekļus par euro banknotēm, kuras noguldījuši to klienti, kurām veikta autentiskuma un derīguma pārbaude, kuras tiek turētas glabāšanā un par kurām paziņots NCB. Banknotes, ko glabāšanā tur ECI bankas, t. sk. tās, kuras ir ceļā starp NCB un ECI bankām, ir pilnībā nodrošinātas līdz brīdim, kad ECI bankas tās laiž apgrozībā vai arī nodod atpakaļ NCB. Banknotes, ko NCB nodevušas ECI bankām, veido daļu no NCB saražotajām banknotēm (1.1. datu postenis). Banknotes, ko glabāšanā tur ECI bankas, nav daļa no NCB nacionālā euro banknošu neto emisijas apjoma.

“Sabiedrība” (public) saistībā ar euro monētu emisiju ir visas iestādes un plašas sabiedrības pārstāvji, kas nav monētu emisijas iestādes (topošajās) iesaistītajās dalībvalstīs.

“Sākumkomplekts” (starter kit) ir pakete, kuras sastāvā saskaņā ar kompetento valsts iestāžu noteikto ir euro apgrozības monētas ar dažādām nominālvērtībām un kuru izmanto, lai euro apgrozības monētas priekšpiegādes otrajā fāzē piegādātu plašai sabiedrībai topošajā iesaistītajā dalībvalstī.